
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 256 

25 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών ορίων ηλικίας πρόσληψης προ¬ 
σωπικού του Ινστιτούτου Γεωλογικών και Μεταλ¬ 
λευτικών Ερευνών. 1 

Τροποποίηση της υπ’ αριθμ. Κ2 - 14485/14.12.2004 
κοινής Υπουργικής απόφασης. 2 

Τροποποίηση της υπ’ αριθμ. 31182/14.4.2003 κοινή 
υπουργική απόφαση «Πρόγραμμα απόκτησης ερ¬ 
γασιακής εμπειρίας 3ΤΑΟΕ 2003 σε φορείς του το¬ 
μέα Υγείας και Πρόνοιας». 3 

Κήρυξη υποχρεωτικής της από 8.11.2004 ΣΣΕ για τους 


όρους αμοιβής και εργασίας των εργατοτεχνιτών 
αγγειοπλαστώντροχού και φόρμας, σωληνοποίίας 
και εργοστασίων καλλιτεχνικής και βιοτεχνικής κε¬ 


ραμικής όλης της χώρας. 4 

Έγκριση υπερωριακής εργασίας διοικητικών υπαλλή- 
λωντου ΙΚΑ-ΕΤΑΜ. 5 

Έγκριση ενωτίων ζώων σε εκτέλεση των Κανονισμών 
(ΕΚ) 21/2004 του Συμβουλίου, 1760/2000 του Ευ¬ 
ρωπαϊκού Κοινοβουλίου και του Συμβουλίου και 
1782/2003 του Συμβουλίου. 6 

Χορήγηση άδειας άσκησης επαγγέλματος Κοινωνικού 
Λειτουργού στην Κατσαμπέκη Γεωργία του Κων¬ 
σταντίνου. 7 

Χορήγηση άδειας άσκησης επαγγέλματος Κοινωνικού 
Λειτουργού στην Ηλιάκη Χριστίνα του Ιωάννη, κά¬ 
τοικο Ρεθύμνης. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Ορθή επανάληψη στην υπ’ αριθμ. ΔΙΔΚ/Φ.37/22067/ 
18.10.2004 απόφαση του Υπουργού Εσωτερικών, 
Δημόσιας Διοίκησης και Αποκέντρωσης. 9 


ΑΠΟΦΑΣΕΙ Σ 

Αριθ. ΔΙΠΠ/Φ. ΗΛ/282 (1) 

Καθορισμός ειδικών ορίων ηλικίας πρόσληψης προσωπι¬ 
κού του Ινστιτούτου Γεωλογικών και Μεταλλευτικών 
Ερευνών. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 11 του άρθρου 10 του Ν. 
3051/2002 (ΦΕΚ 220/Α720.9.2002), όπως ισχύει, σύμφω¬ 
να με τις οποίες «..Ειδικά όρια ηλικίας που απαιτούνται 
από τη φύση και τις ιδιαιτερότητες των καθηκόντων των 
προς πλήρωση θέσεων μπορεί να καθορίζονται με την οι¬ 
κεία προκήρυξη, μετά από γνώμη του οικείου φορέα και 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης». 

2. Το υπ’ αριθμ. Δ13/Β/Φ9.5.20/22001/23.12.2004 έγ¬ 
γραφο του Υπουργείου Ανάπτυξης, σχετικά με τον καθο¬ 
ρισμό ανώτατου ορίου ηλικίας πρόσληψης προσωπικού. 

3. Το υπ’ αριθμ. 423/26.1.2005 έγγραφο του ΙΓΜΕ. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Καθορίζουμε ως ανώτατο όριο ηλικίας πρόσληψης, λό¬ 
γω της ιδιάζουσας φύσης και των ιδιαιτεροτήτων των κα- 
θηκόντωντου κατωτέρω προσωπικού του Ινστιτούτου Γε¬ 
ωλογικών και Μεταλλευτικών Ερευνών, ως εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

ΚΛΑΔΟΣ/ΕΙΔΙΚΟΤΗΤΑ 

- Π Ε Γεωλόγων το 40ό έτος της ηλικίας 

- ΠΕ Μηχανικών Μεταλλείων το 40ό έτος της ηλικίας 

- ΠΕ Πολιτικών Μηχανικών το 40ό έτος της ηλικίας 

- ΠΕ Μηχανικών Ορυκτών 

Πόρων το 40ό έτος της ηλικίας 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- ΠΕ Γεωφυσικών το 40ό έτος της ηλικίας 

- ΠΕ Χημικών Μηχανικών το 40ό έτος της ηλικίας 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 17 Φεβρουάριου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

-♦- 

Αριθ. Κ2-2196 (2) 

Τροποποίηση της υπ’αριθμ. Κ2-14485/14.12.2004 
κοινής Υπουργικής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1338/1983 «Περί εφαρμογής του Κοινοτικού 
Δικαίου» (ΦΕΚ34/Α/1983), όπως ισχύει. 

β. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ137/Α/1985) άρθρο 29Ατο οποίο προστέθηκε 
με το άρθρο 27 του Ν. 2081/1992 (ΦΕΚ 137/τ.Α/ 
26.7.1985) και (ΦΕΚ 154/τ.Α/10.9.1992) αντίστοιχα. 

γ. Του άρθρου 6παρ. 2του Ν. 2156/1993 «Συμπλήρωση 
του Ν. 1703/1987 «Ρύθμιση μισθώσεων κατοικιών» και άλ¬ 
λες διατάξεις» (ΦΕΚ 109/Α/1993). 

δ. Του Π.Δ. 397/1988 «Οργανισμός του Υπουργείου 
Εμπορίου» (ΦΕΚ 185/Α/1988), όπως τροποποιήθηκε με¬ 
ταγενέστερα και ισχύει. 

ε. Του Π.Δ. 27/1996 «Συγχώνευση των Υπουργείων Του- 
ρισμού, Βιομηχανίας Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α/1996). 

στ. Του Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της» (ΦΕΚ 51 /Α/1996). 

2. Την υπ’ αριθμ. Κ2- 14485/14.12.2004 κοινή απόφαση 
των Υπουργών Οικονομίας και Οικονομικών και Ανάπτυ¬ 
ξης «Σύσταση νομοπαρασκευαστικής Επιτροπής για την 
αναμόρφωση του δικαίου των ανωνύμων εταιρειών (Κ.Ν. 
2190/1920, ως ισχύει)». 

3. Την ανάγκη τροποποίησης της υπ’ αριθμ. Κ2-14485/ 
2004 ως άνω κοινής υπουργικής απόφασης με προσθήκη 
νέου μέλους στην Επιτροπή, αποφασίζουμε: 

Τροποποιούμε την υπ’αριθμ. Κ2-14485/14.12.2004 κοι¬ 
νή Υπουργική Απόφαση «Σύσταση Νομοπαρασκευαστι¬ 
κής Επιτροπής για την αναμόρφωση του δικαίου των ανω¬ 
νύμων εταιρειών (Κ.Ν. 2190/1920 ως ισχύει)» και ορίζου¬ 
με νέο μέλος με αρίθμηση 13 της Επιτροπής τον Γεώργιο 
Μιχαλόπουλο, Επίκουρο Καθηγητή της Νομικής Σχολής 
Αθηνών. 

Κατά τα λοιπά ισχύει ως έχει η υπ’ αριθμ. Κ2-14485/ 
14.12.2004 κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 


Αριθ. 30149 (3) 

Τροποποίηση της υπ’ αριθμ. 31182/14.4.2003 κοινή 

υπουργική απόφαση «Πρόγραμμα απόκτησης εργα¬ 
σιακής εμπειρίας 3ΤΑΟΕ 2003 σε φορείς του τομέα 

Υγείας και Πρόνοιας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παραγράφου 4 του άρθρου 16 του 
Ν. 1558/1985 «Κυβέρνηση και Κυβερνητικά Όργανα» 
(ΦΕΚ137Α). 

2. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

3. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163 Α). 

4. Τις διατάξεις του Ν. 2434/1996 (ΦΕΚ/188/Α) «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις». 

5. Τις διατάξεις των παρ. 1 καιΐδτου άρθρου 20 του Ν. 
2639/1998 «Ρύθμιση εργασιακών σχέσεων, σύσταση Σώ¬ 
ματος Επιθεώρησης Εργασίας και άλλες διατάξεις» (ΦΕΚ 
205/Α/2.9.1998). 

6. Την υπ’ αριθμ. 31182/14.4.2003 κοινή υπουργική από¬ 
φαση των υπουργών Οικονομίας και Οικονομικών, Εργα¬ 
σίας και Κοινών. Ασφαλίσεων και Υγείας και Πρόνοιας, 
«Πρόγραμμα απόκτησης εργασιακής εμπειρίας 5ΤΑΟΕ 
2003 σε φορείς του Τομέα Υγείας και Πρόνοιας». 

7. Την υπ’ αριθμ. Β112895/6.5.2003 ερμηνευτική εγκύ¬ 
κλιο του ΟΑΕΔ, σύμφωνα με την οποία καθορίσθηκε η 
απόκτηση εργασιακής εμπειρίας σε φορείς του τομέα 
Υγείας και Πρόνοιας σε πρώτη (Α’) φάση για 4.764 ανέρ¬ 
γους. 

8. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας ανέρ¬ 
γων πτυχιούχων και αποφοίτων σχολών νεοεισερχομέ- 
νων στην αγορά εργασίας. 

9. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του προϋπολογισμού του ΟΑΕΔ στα πλαίσια της προ- 
βλεπόμενης για το τρέχον έτος επιχορήγησης από τον 
Τακτικό Κρατικό Προϋπολογισμό και ως εκ τούτου εμπί¬ 
πτει στις διατάξεις της παρ. 3 του άρθρου 22 του Ν. 
2362/1995. 

10. Την υπ’ αριθμ. 187/18.1.2005 απόφαση του Δ.Σ. του 
ΟΑΕΔ (αριθμ. συνεδρ.4/18.1.2005) που μας κοινοποιήθη¬ 
κε με το υπ’ αριθμ. ΒΙΟΙ836/20.1.2005 έγγραφό του. 

11. Τις διατάξεις του άρθρου 27 του Ν. 2081/1992 (ΦΕΚ 
154/Α/1992) που προστέθηκε το άρθρο 29 του Ν. 
1558/1985 (ΦΕΚ 137/Α) όπως τροποποιήθηκε με το άρ¬ 
θρο 1 του Ν. 2469/1997 (ΦΕΚ38/Α). 

12. Τις διατάξεις του Π.Δ. 81/2002 (57/Α) «Συγχώνευση 
των Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών». 

13. Την υπ’ αριθμ. 14650/14650/Δ10Ε 85 απόφαση «Κα¬ 
θορισμός αρμοδιοτήτων Υφυπουργών Οικονομίας και Οι¬ 
κονομικών» (519/Β/17.3.2004), αποφασίζουμε: 

Τροποποιούμε την υπ’ αριθμ. 31182/14.4.2003 κοινή 
απόφασή μας «Πρόγραμμα απόκτησης εργασιακής 
εμπειρίας 3ΤΑΟΕ 2003 σε φορείς του Τομέα Υγείας και 
Πρόνοιας», ως εξής: 

• Επιμηκύνεται η διάρκεια υλοποίησης του προγράμ¬ 
ματος απόκτησης εργασιακής εμπειρίας σε φορείς του 
τομέα Υγείας και Πρόνοιας, για τις 2.637 θέσεις που κα¬ 
λύφθηκαν στην Α’ φάση από 18 μήνες σε είκοσι τρεις (23). 

• Ασκούμενοι οι οποίοι ολοκλήρωσαντηδεκαοχτάμηνη 
(18) διάρκεια του προγράμματος απόκτησης εργασιακής 
εμπειρίας σε φορείς του τομέα Υγείας και Πρόνοιας, Α’ 
φάση, δύνανται να συνεχίσουν το πρόγραμμα μέχρι τη 
συμπλήρωση των είκοσι τριών (23) μηνών. 

• Η επιπλέον δαπάνη του προγράμματος ανέρχεται στο 
ποσό των έξι εκατομμυρίων και πεντακοσίων πενήντα χι¬ 
λιάδων (6.550.000,00) ευ ρώ και θα καλυφθεί από τον προ¬ 
ϋπολογισμό του ΟΑΕΔ στα πλαίσια της προβλεπόμενης 
επιχορήγησης από τον κρατικό προϋπολογισμό (ΕΦ33- 
110, ΚΑΕ 2472). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 10655 (4) 

Κήρυξη υποχρεωτικής της από 8.11.2004 ΣΣΕ για τους 
όρους αμοιβής και εργασίας των εργατοτεχνιτών αγ¬ 
γειοπλαστών τροχού και φόρμας, σωληνοποιίας και 
εργοστασίων καλλιτεχνικής και βιοτεχνικής κεραμικής 
όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 7ης Φεβρουάριου 
2005. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλ. ότι οι δεσμευόμε¬ 
νοι εργοδότες απασχολούν το 51 % των εργαζομένων του 
κλάδου, αποφασίζουμε: 

1. Κηρύσσουμε υποχρεωτική την από 8.11.2004 ΣΣΕ για 
τους όρους αμοιβής και εργασίας των εργατοτεχνιτών 
αγγειοπλαστών τροχού και φόρμας, σωληνοποιίας και 
εργοστασίων καλλιτεχνικής και βιοτεχνικής κεραμικής 
όλης της χώρας για όλους τους εργοδότες και εργαζόμε¬ 
νους του κλάδου που αφορά αυτή. 

2. Η ισχύς της απόφασης αυτής αρχίζει από 9.11.2004. 


3. Από τις διατάξεις της απόφασης αυτής δεν προκα- 
λείται δαπάνη σε βάρος Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 4831 (5) 

Έγκριση υπερωριακής εργασίας διοικητικών υπαλλήλων 
του ΙΚΑ-ΕΤΑΜ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 
2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το Π.Δ. 436/1991. 

3. Το Π.Δ. 95/1993, «Καθορισμός αρμοδιοτήτων που 
διατηρούνται από τον Υπουργό Εργασίας». 

4. Το Π.Δ. 372/1995, «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
τοΝ.Δ. 264/1973. 

6. Τις διατάξεις του άρθρου 18 του Π.Δ/τος της 
8.4.1932, περί κωδικοποιήσεως των διατάξεων των Νό¬ 
μων, «περί χρονικών ορίων εργασίας εις τα καταστήματα 
κ.λ.π.»που διατηρήθηκε σε ισχύ με το άρθρο 16 του Ν.Δ. 
1037/1971 «περί χρονικών ορίων λειτουργίας καταστημά¬ 
των και εργασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση, «Μεταβίβαση εξουσίας υπογραφής 
σύμφωνα με το άρθρο7παρ. 1 του Ν. 1943/1991». 

11. Το άρθρο 16του Ν. 3205/2003. 

12. Την υπ’ αριθμ. οικ. 2/7093/0022/5.2.2004 κοινή 
υπουργική απόφαση. 

13. Το Ν. 3232, αριθμ.32, παρ.17 (ΦΕΚ48/Α/12.2.2004). 

14. Την υπ’ αριθμ. 4845/23.12.2004 (ΦΕΚ.1968/Β/ 
31.12.2004) απόφαση του Υπουργού Απασχόλησης και 
Κοιν. Προστασίας «Καθορισμός ανωτάτων ορίων υπερω- 
ριακής απασχόλησης των εργαζομένων στις βιομηχανι¬ 
κές, βιοτεχνικές επιχειρήσεις, εκμεταλλεύσεις και εργα¬ 
σίες ...Α’... ημερολογιακού εξαμήνου 2005». 

15. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.1995 ΠΥΣ και προσαρμογή 
της στις διατάξεις του Ν. 2470/1997 (ΦΕΚ109/Α/30.5.1997). 

16. Το υπ’ αριθμ. Μ77/74/3.11.2004 έγγραφο του ΙΚΑ και 
το υπ’ αριθμ. Φ.80425/29206/5486/2.12.2004 έγγραφο 
της Γ ενικής Γ ραμματείας Κοιν/κών Ασφαλίσεων. 

17. Την από 15.2.2005 γνώμη του Ανώτατου Συμβουλί¬ 
ου Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
στον προϋπολογισμό του Ι.Κ.Α. έτους 2005, ποσό 22.237 
ευρώ, ΚΑΕ 0261, αποφασίζουμε: 

Εγκρίνουμε υπερωριακή εργασία για 4 διοικητικούς 
υπαλλήλους του ΙΚΑ-ΕΤΑΜ (ΙΔΑΧ), μέχρι 2.400 ώρες συ¬ 
νολικά, πλέον των νομίμων ορίων υπερωριακής απασχό¬ 
λησης. 

Η απόφαση αυτή ισχύει αναδρομικά ένα (1) μήνααπότη 
δημοσίευσή της στην Εφημερίδα της Κυβερνήσεως και 
μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2005 

Με εντολή Υπουργού 
Ο Γενικός Γραμματέας Υπουργείου 
Απασχόλησης και Κοινωνικής Προστασίας 

ΔΗΜ. ΚΟΝΤΟΣ 

-♦- 

Αριθ. 243780 (6) 

Έγκριση ενωτίων ζώων σε εκτέλεση των Κανονισμών (ΕΚ) 
21/2004 του Συμβουλίου, 1760/2000 του Ευρωπαϊκού 
Κοινοβουλίου και του Συμβουλίου και 1782/2003 του 
Συμβουλίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις : 

α. Του άρθρου 22 παρ. 3 του Ν. 992/1979 (Α'280) «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης Προσχωρήσεως της Ελλάδος εις τας 
Ευρωπαϊκός Κοινότητας και ρυθμίσεως συναφών θεσμι¬ 
κών και οργανωτικών θεμάτων». 

β. Του άρθρου 1, παρ. 1, 2 και 3 του Ν. 1338/1983 
«Εφαρμογή του Κοινοτικού Δικαίου» (Α' 34) όπως τροπο¬ 
ποιήθηκε από το άρθρο 6 του Ν. 1440/1984 «Συμμετοχή 
της Ελλάδας στο κεφάλαιο, στα αποθεματικά και τις προ¬ 
βλέψεις της Ευρωπαϊκής Τράπεζας Επενδύσεων στο Κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΥΡΑΤΟΜ» (Α' 70) 
και του άρθρου 65 του Ν. 1892/1990 (Α' 101). 

γ. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων» (Α' 154) και αντικαταστάθηκε με το 
άρθρο 1, παρ. 2α του Ν. 2469/1997 (Α' 138). 

δ. Του άρθρου 14 του Προεδρικού Διατάγματος 
308/2000 (Α' 252) όπως τροποποιήθηκε με το Προεδρικό 
Διάταγμα 170/2002 «Όροι υγειονομικού ελέγχου που διέ- 
πουν το εμπόριο ορισμένων ειδών ζώντων ζώων» (Α' 156). 

2. Τον Κανονισμό (ΕΚ) 1782/2003 του Συμβουλίου για την 
θέσπιση κοινών κανόνων για τα καθεστώτα άμεσης στήρι¬ 
ξης στα πλαίσια της κοινής γεωργικής πολιτικής και για τη 
θέσπιση ορισμένων καθεστώτων στήριξης για τους γεωρ¬ 
γούς καιγιατηντροποποίησητωνκανονισμών (ΕΟΚ) αριθμ. 


2019/1993, (ΕΚ) αριθμ. 1452/2001, (ΕΚ) αριθμ. 1453/2001, 
(ΕΚ) αριθμ. 1454/2001, (ΕΚ) αριθμ. 1868/1994, (ΕΚ) αριθμ. 
1251/1999, (ΕΚ) αριθμ. 1254/1999, (ΕΚ) αριθμ. 1673/2000, 
(ΕΟΚ) αριθμ. 2358/71 και (ΕΚ) αριθμ. 2529/2001. 

3. Τον Κανονισμό (ΕΚ) 21/2004του Συμβουλίου (ΕΕ αρ. 
Ε 5 σελ. 8 της 9.1.2004) για τη θέσπιση συστήματος ανα¬ 
γνώρισης και καταγραφής των αιγοπροβάτων και για την 
τροποποίηση του κανονισμού (ΕΚ) αριθ. 1782/2003 και 
των οδηγιών 92/102/ΕΌΚ και 64/432/ΕΟΚ. 

4. Τον Κανονισμό (ΕΚ) 1760/2000 του Ευρωπαϊκού Κοι¬ 
νοβουλίου και του Συμβουλίου (ΕΕ αρ. Ε 204 σελ. 1 της 
1.8.2000) για την θέσπιση συστήματος αναγνώρισης και 
καταγραφής των βοοειδών καθώς και για την κατάργηση 
του κανονισμού 820/1997 του Συμβουλίου. 

5. Την οδηγία 92/102/ΕΌΚ του Συμβουλίου (ΕΟΚ Ε 355 
σελ. 32 της 5.12.1992) για την αναγνώριση και καταγρα¬ 
φή των ζώων όπως εναρμονίστηκε με το Προεδρικό Διά¬ 
ταγμα 84/1995 (Α' 52). 

6. Την υπ’ αριθμ. 263493/27.7.2004 απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Συμπληρωματικά μέτρα για 
την εφαρμογή του συστήματος αναγνώρισης και κατα¬ 
γραφής των εκμεταλλεύσεων αιγοπροβάτων και του ζωι¬ 
κού τους κεφαλαίου σε εφαρμογή του Κανονισμού (ΕΚ) 
21/2004του Συμβουλίου» (Β' 1253). 

7. Την υπ’ αριθμ. Υ132/11.10.2004 απόφαση του Πρωθυ¬ 
πουργού και του Υπουργού Αγροτικής Ανάπτυξης καιΤρο- 
φίμων «Ανάθεση αρμοδιοτήτων στον Υφυπουργό Αγροτι¬ 
κής Ανάπτυξης και Τροφίμων Αλέξανδρο Κοντό» (Β' 1533). 

8. Το γεγονός ότι από τις διατάξεις αυτής της απόφα¬ 
σης δενπροκαλείταιδαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Άρθρο 1 

ΣΚΟΠΟΣ 

Με την παρούσα απόφαση θεσπίζονται τα αναγκαία συ¬ 
μπληρωματικά μέτρα για την εφαρμογή των Κανονισμών 
(ΕΚ) 21/2004 του Συμβουλίου, 1760/2000 του Ευρωπαϊ¬ 
κού Κοινοβουλίου και του Συμβουλίου και 1782/2003 του 
Συμβουλίου, σχετικά με τη διαδικασία χορήγησης έγκρι¬ 
σης ενωτίων που κυκλοφορούν στην ελληνική αγορά, στα 
πλαίσια του συστήματος σήμανσης και καταγραφής των 
βοοειδών, αιγοπροβάτων και χοίρων, για την διασφάλιση 
της τήρησης των προδιαγραφών που καθορίζονται από 
την ισχύουσα κοινοτική και εθνική νομοθεσία. 

Άρθρο 2 

ΟΡΙΣΜΟΙ 

Κατά την έννοια της παρούσας απόφασης νοούνται: 

Ζώα: βοοειδή, αιγοπρόβατα, χοίροι. 

Αϊτών: κάθε φυσικό ή νομικό πρόσωπο που κατασκευά¬ 
ζει ή εισάγει ενώτια ζώων και ενδιαφέρεται να θέσει το 
προϊόν του στην αγορά. 

Ενώτιο: το συμβατικό σήμα που φέρεται στο αυτί των 
βοοειδών, αιγοπροβάτων ή χοίρων και το οποίο φέρει τον 
αναγνωριστικό αριθμό του ζώου. 

Άρθρο 3 

ΑΡΜΟΔΙΟΤΗΤΕΣ 

1. Ο Γενικός Γραμματέας του Υπουργείου Αγροτικής 
Ανάπτυξης και Τροφίμων είναι αρμόδιος για: 

• τη χορήγηση έγκρισης ενωτίων 

• την ανάκληση έγκρισης ενωτίων 

• την επιβολή προστίμου 

κατόπιν σχετικής εισήγησης της Διεύθυνσης Κτηνιατρι¬ 
κής Αντίληψης Φαρμάκων και Εφαρμογών (Κ.Α.Φ.Ε.) του 
Υπουργείου Αγροτικής Ανάπτυξης και Τροφίμων. 

2. Η Διεύθυνση Κτηνιατρικής Αντίληψης Φαρμάκων και 
Εφαρμογών (Κ.Α.Φ.Ε.) είναι αρμόδια για την εισήγηση 
στον Γενικό Γραμματέα, καθώς και τη διεκπεραίωση των 
σχετικών εγγράφων και διαδικασιών σχετικά με τη χορή¬ 
γηση έγκρισης, την απόρριψη αίτησης χορήγησης έγκρι¬ 
σης, την ανάκληση έγκρισης ενωτίων ζώων, καθώς καιτην 
επιβολή προστίμου. Η ίδια Διεύθυνση είναι αρμόδια για 
την τήρηση αρχείου φακέλων και δειγμάτων ενωτίων. 

3. Συστήνεται τριμελής επιτροπή που αποτελείται από 
έναν κτηνίατρο υπάλληλο της Διεύθυνσης Κ.Α.Φ.Ε. ως 
πρόεδρο, έναν κτηνίατρο υπάλληλο της Διεύθυνσης Υγεί¬ 
ας Ζώων και έναν κτηνίατρο υπάλληλο της Διεύθυνσης 
Κτηνιατρικής Δημόσιας Υγείας ως μέλη, με αναπληρωτές 
υπαλλήλους της ιδίας ειδικότητας και από τις ίδιες Διευ¬ 
θύνσεις και συγκροτείται με απόφαση του Υπουργού 
Αγροτικής Ανάπτυξης και Τροφίμων. 

Έργο της τριμελούς επιτροπής είναι: 
α. η εξέταση της αίτησης μετά του φακέλου και των 
δειγμάτων ενωτίων του αιτούντος ως προς την πληρότη¬ 
τα και ορθότητά τους, 

β. ο έλεγχος των εμπεριεχομένων δικαιολογητικών και 
πιστοποιητικών, 

γ. η εξέταση του δείγματοςτων ενωτίων μακροσκοπικά, 
ενδεχομένως όποτετο κρίνει αναγκαίο και εργαστηριακά 
ή διεξάγοντας σχετικές δοκιμαστικές τοποθετήσεις, 
δ. η διενέργεια των ελέγχων του άρθρου 6, 
ε. η εισήγηση προς την Διεύθυνση Κ.Α.Φ.Ε. για τη χορή¬ 
γηση ή μη έγκρισης, καθώς και την ανάκληση έγκρισης 
ενωτίων ζώων. 

4. Συστήνεται πενταμελής επιτροπή κρίσης ενστάσεων 
που αποτελείται από 

-έναν κτηνίατρο υπάλληλο της Διεύθυνσης Κ.Α.Φ.Ε. ως 
πρόεδρο, 

- έναν κτηνίατρο υπάλληλο της Διεύθυνσης Υγείας Ζώων, 

- έναν κτηνίατρο υπάλληλο της Διεύθυνσης Κτηνιατρι¬ 
κής Δημόσιας Υγείας 

- έναν κτηνίατρο υπάλληλο της Διεύθυνσης Κτηνιατρι¬ 
κής Επιθεώρησης και Ελέγχου 

- έναν διοικητικό υπάλληλο της Διεύθυνσης Κ.Α.Φ.Ε. 
ως μέλη, με αναπληρωτές υπαλλήλουςτης ιδίας ειδικό¬ 
τητας και από τις ίδιες Διευθύνσεις και συγκροτείται με 
απόφαση του Υπουργού Αγροτικής Ανάπτυξης και Τρο¬ 
φίμων. 

Η Επιτροπή κρίσης ενστάσεων εξετάζει τις υποβληθεί- 
σες ενστάσεις σε περίπτωση απόρριψης αίτησης χορή¬ 
γησης έγκρισης, ανάκλησης έγκρισης ενωτίων, καθώς 
και επιβολής προστίμου και εισηγείται σχετικά στην Διεύ¬ 
θυνση Κ.Α.Φ.Ε. 

Άρθρο 4 
ΔΙΑΔΙΚΑΣΙΑ 

1. Ο αϊτών ο οποίος προτίθεται να διαθέσει στην Ελληνι¬ 
κή αγορά ενώτια για τη σήμανση των βοοειδών, αιγοπρο¬ 
βάτων ή χοιροειδών, υποβάλλει στην Διεύθυνση Κ.Α.Φ.Ε. 
του Υπουργείου Αγροτικής Ανάπτυξης και Τ ροφίμων: 

- αίτηση που συνοδεύεται από φάκελο με δυο ομάδες 
δειγμάτων ενωτίων - δείγμα και αντιδείγμα - που περιλαμ¬ 
βάνουν τουλάχιστον 10 ενώτια η κάθε ομάδα για κάθε τύ¬ 
πο ή σχήμα, 

- αίτηση κατάθεσης τυχόν συμπληρωματικών στοιχείων. 


Η αίτηση μετά του φακέλου λαμβάνει αριθμό πρωτο¬ 
κόλλου την ημερομηνία της υποβολής της. 

Ημερομηνία υποβολής της αίτησης θεωρείται η ημερο¬ 
μηνία υποβολής του πλήρους φακέλου. 

2. Η Αίτηση περιλαμβάνει: 

α. Ονοματεπώνυμο ή Επωνυμία, 
β. Διεύθυνση ή Έδρα 
γ. Α.Φ.Μ., 
δ. Τηλέφωνο, Ραχ 

ε. Είδος ενωτίων (είδος ζώου για το οποίο προορίζο¬ 
νται) , τύπος και σχήμα, για τα οποία ζητείται η χορήγηση 
έγκρισης. 

3. Ο φάκελος που συνοδεύει την αίτηση περιλαμβάνει: 
α. δυο ομάδες δειγμάτων ενωτίων - δείγμα και αντιδείγ- 

μα - τουλάχιστον με 10 ενώτια η κάθε ομάδα για κάθε τύ¬ 
πο ή σχήμα 

β. πλήρη και αναλυτική περιγραφή των ποιοτικών και τε¬ 
χνικών χαρακτηριστικών των ενωτίων σχετικά με: 

ί) τα μακροσκοπικά χαρακτηριστικά (σχήμα, διαστά¬ 
σεις, μέγεθος γραμματοσειράς, χρώμα κ.λπ.) 
ϋ) το υλικό κατασκευής, 

ΙίΙ) τις ιδιότητες αυτού ως προς την αντοχή στις θερμο¬ 
κρασίες που ορίζονται, τις μη τοξικές και αντιμικροβιακές 
ιδιότητες, την αντοχή των έντυπων στοιχείων και την τύ¬ 
πωση με μέθοδο ΕΑ5ΕΒ, την μη περιεκτικότητα του χρώ¬ 
ματος σε κάδμιο και μόλυβδο, 
ίν) το υλικό σύνθεσης της κεφαλής του ενωτίου και τις 
αντιοξειδοτικές του ιδιότητες, 
ν) την αντοχή σε έλξη σύμφωνα με την ισχύουσα νομο¬ 
θεσία για κάθε είδος ζώου. 

γ. Πιστοποιητικό, ένα ή περισσότερα για τις επιμέρους 
προδιαγραφές, από εργαστήριο κρατικό, πανεπιστημια¬ 
κό ή ιδιωτικό της Ελλάδας ή του εξωτερικού ότι τηρούνται 
οι προαναφερόμενες προδιαγραφές. 

δ. Δήλωση του αιτούντος ότι αναλαμβάνει την υποχρέ¬ 
ωση να διαθέτει ενώτια αντικατάστασης σύμφωνα με την 
ισχύουσα κοινοτική και εθνική νομοθεσία. 

4. Η Διεύθυνση Κ.Α.Φ.Ε. διαβιβάζει την αίτηση μετά του 
φακέλου στην τριμελή επιτροπή η οποία προβαίνει: 

α. Στην εξέταση της αίτησης και του φακέλου με τα δι- 
καιολογητικά και τα δείγματα ενωτίων (αριθμός, τύπος 
και σχήμα) ως προς την πληρότητα και την ορθότητα 
τους. Στην περίπτωση που ο φάκελος δεν είναι πλήρης, 
ενημερώνει εγγράφως με απόδειξη παραλαβής τον αι- 
τούντα για τις ελλείψεις προκειμένου να προσκομισθούν 
τα ελλείποντα έγγραφα ή ενώτια, εντός προθεσμίας 15 
εργάσιμων ημερών από την ημερομηνία παραλαβής της 
έγγραφης ειδοποίησης. Αν δεν ανταποκριθεί ο αϊτών 
εντός αυτής της προθεσμίας, η επιτροπή απέχει από τη 
διαδικασία εξέτασης και εισηγείται στη Διεύθυνση 
Κ.Α.Φ.Ε. για την απόρριψη της αίτησης. 

β. Στην εξέταση των δικαιολογητικών και πιστοποιητι¬ 
κών. 

γ. Στη μακροσκοπική εξέταση του δείγματος ενωτίων 
ως προς την τήρηση των προδιαγραφών που καθορίζο¬ 
νται από την ισχύουσα κοινοτική και εθνική νομοθεσία. 

δ. Στην αποστολή μέρους του δείγματος σε εργαστή¬ 
ριο, εφόσον κρίνει αναγκαίο, για την επιβεβαίωση τήρη¬ 
σης ορισμένων από τις ποιοτικές τεχνικές προδιαγρα¬ 
φές. 

ε. Στη διεξαγωγή σχετικών δοκιμαστικών τοποθετήσε¬ 
ων, εφόσον κρίνει αναγκαίο, για την επιβεβαίωση τήρη¬ 
σης ορισμένων από τις τεχνικές προδιαγραφές. 

στ. Στη σύνταξη σχετικής έκθεσης για τη χορήγηση 
έγκρισης ή την απόρριψη αίτησης χορήγησης έγκρισης 
ενωτίων ζώων και αποστολή αυτής στη Διεύθυνση 
Κ.Α.Φ.Ε. 

5. Η Διεύθυνση Κ.Α.Φ.Ε. με απόφαση της προβαίνει 
στην απόρριψη αίτησης χορήγησης έγκρισης ενωτίων, 
ύστερα από σχετική έκθεση τηςτριμελούς επιτροπής, μό¬ 
νον στην περίπτωση μη εμπρόθεσμης υποβολής των αι- 
τούμενων συμπληρωματικών εγγράφων ή ενωτίων. Η εν 
λόγω απόφαση αποστέλλεται με αποδεικτικό παραλαβής 
στον ενδιαφερόμενο. 

6. Η Διεύθυνση Κ.Α.Φ.Ε. υποβάλλει στον Γενικό Γραμ¬ 
ματέα του Υπουργείου Αγροτικής Ανάπτυξης και Τροφί- 
μων τον τελικό φάκελο ο οποίος περιλαμβάνει: 

α. Την αίτηση μετά του φακέλου του ενδιαφερομένου, 
β. Την έκθεση της τριμελούς επιτροπής, 
γ. Την εισήγηση της Διεύθυνσης Κ.Α.Φ.Ε. σχετικά με τη 
χορήγηση ή μη έγκρισης ενωτίων ζώων. 

Η απόφαση του Γενικού Γραμματέα αποστέλλεται με 
αποδεικτικό παραλαβής στον ενδιαφερόμενο, με μέριμνα 
της Διεύθυνσης Κ.Α.Φ.Ε. 

7. Το χρονικό διάστημα που μεσολαβεί μεταξύ υποβο¬ 
λής της αίτησης και της απάντησης στον ενδιαφερόμενο 
δεν υπερβαίνει τους 2 μήνες από την ημερομηνία υποβο¬ 
λής του πλήρους φακέλου. 

Άρθρο 5 

ΚΩΔΙΚΟΣ ΑΡΙΘΜΟΣ ΕΓΚΡΙΣΗΣ 

1. Όλες οι εγκρίσεις ενωτίων λαμβάνουν κωδικό αριθμό 
έγκρισης ανά είδος, τύπο και σχήμα ενωτίου και κατα¬ 
γράφονται υποχρεωτικά σε μητρώο που τηρείται για τον 
σκοπό αυτό απάτην Διεύθυνση Κ.Α.Φ.Ε. και καταχωρείται 
στην Κτηνιατρική Ηλεκτρονική Βάση Δεδομένων του 
Υπουργείου Αγροτικής Ανάπτυξης και Τροφίμων. 

2.0 κωδικός αριθμός έγκρισης αποτελείται απότο πρό¬ 
θεμα ΕΝ ακολουθούμενος από τον αύξοντα αριθμό, 
τριών ψηφίων, καταχώρησης της έγκρισης. 

Το μητρώο περιλαμβάνει για κάθε χορηγηθείσα έγκρι¬ 
ση τα εξής στοιχεία: 
α. τον κωδικό αριθμό έγκρισης ενωτίων, 
β. την ημερομηνία της έγκρισης, 
γ. το είδος, τύπο και σχήμα των ενωτίων, 
δ. το εμπορικό σήμα των ενωτίων, 
ε. το ονοματεπώνυμο ή την επωνυμία, διεύθυνση ή 
έδρα, ΑΦΜ, τηλέφωνο καιίαχτου αιτούντος. 

3. Οι Διευθύνσεις Κτηνιατρικής των Νομαρχιακών Αυ¬ 
τοδιοικήσεων υποχρεούνται να γνωστοποιούν στους κτη- 
νοτρόφους τα φυσικά ή νομικά πρόσωπα που έχουν λάβει 
την σχετική έγκριση ενωτίων, ώστε οι τελευταίοι να προ¬ 
μηθεύονται μόνον εγκεκριμένα ενώτια στα πλαίσια της 
σήμανσης και καταγραφής των ζώων τους. 

Άρθρο 6 

ΕΛΕΓΧΟΙ 

1. Η τριμελής επιτροπή προβαίνει: 
α. σε περιοδική και τυχαία δειγματοληψία ενωτίων ετη- 
σίως από σφαγεία της χώρας προκειμένου αυτά να εξε¬ 
ταστούν ως προς τα μακροσκοπικά χαρακτηριστικά για 
να διαπιστωθεί εάν τηρούν τις προδιαγραφές. 

β. σε μια τουλάχιστον δειγματοληψία ενωτίων, από 
σφαγεία της χώρας, κάθε δύο (2) χρόνια για κάθε χορη¬ 
γηθείσα έγκριση, προκειμένου αυτά να εξεταστούν ως 
προς το σύνολο των προδιαγραφών. 


2. Η δειγματοληψία που προβλέπεται στην παράγραφο 
1 διεξάγεται σε συνεργασία με τους κτηνιάτρους υπεύ¬ 
θυνους σφαγείων. Συντάσσεται πρωτόκολλο παραλαβής 
δείγματος που υπογράφεται από τον υπεύθυνο κτηνία¬ 
τρο του σφαγείου και το μέλος της 3μελούς επιτροπής 
που εκτελούντη δειγματοληψία. 

3. Κάθε δείγμα ενωτίων ελέγχεται από την τριμελή επι¬ 
τροπή για το αν διαθέτει κωδικό έγκρισης από το Υπουρ¬ 
γείο Αγροτικής Ανάπτυξης και Τροφίμων και εξετάζεται 
ως προς την τήρηση των μακροσκοπικών τεχνικών προ¬ 
διαγραφών. 

Επιπλέοντο δείγμα της περίπτωσης βτης παραγράφου 
1 διαβιβάζεται από την τριμελή επιτροπή σε εργαστήριο 
κρατικό ή πανεπιστημιακό για την εξέταση του συνόλου 
των προδιαγραφών. 

4. α. Σε περίπτωση που δεν τηρείται έστω και μία από τις 
προδιαγραφές, η τριμελής επιτροπή εισηγείται στην Δι¬ 
εύθυνση Κ.Α.Φ.Ε. την ανάκληση της σχετικής έγκρισης 
ενωτίων ή/και την επιβολή προστίμου. 

β. Σε περίπτωση που τα ενώτια του δείγματος δεν έχουν 
λάβει τον σχετικό κωδικό έγκρισης από το Υπουργείο 
Αγροτικής Ανάπτυξης και Τ ροφίμων, η τριμελής επιτροπή 
εισηγείται στην Διεύθυνση Κ.Α.Φ.Ε. την επιβολή προστί¬ 
μου στο υπεύθυνο φυσικό ή νομικό πρόσωπο που διέθε¬ 
σε τα εν λόγω ενώτια στην ελληνική αγορά. 

5. Η Διεύθυνση Κ.Α.Φ.Ε. υποβάλλει στον Γενικό Γραμ¬ 
ματέα του Υπουργείου Αγροτικής Ανάπτυξης και Τροφί¬ 
μων τον τελικό φάκελο ο οποίος περιλαμβάνει: 

α. Την έκθεση της τριμελούς επιτροπής. 

β. Το πόρισμα της εργαστηριακής εξέτασης, εφόσον 
υφίσταται. 

γ. Την εισήγηση της Διεύθυνσης Κ.Α.Φ.Ε. για την ανά¬ 
κληση της σχετικής έγκρισης ενωτίων ζώων ή/και την επι¬ 
βολή προστίμου. 

Η απόφαση του Γ ενικού Γ ραμματέα αποστέλλεται με 
αποδεικτικό παραλαβής στον ενδιαφερόμενο με μέριμνα 
της Διεύθυνσης Κ.Α.Φ.Ε. 

Άρθρο 7 
ΚΥΡΩΣΕΙΣ 

1. Στους παραβάτες των διατάξεων της παρούσας Από¬ 
φασης επιβάλλεται με απόφαση του Γ ενικού Γ ραμματέα 
του Υπουργείου Αγροτικής Ανάπτυξης και Τ ροφίμων σύμ¬ 
φωνα με τη διαδικασία που περιγράφεται στο άρθρο 6, 
πρόστιμο ως εξής: 

α. από 3.000 έως 30.000 ευρώ σε όσους δεν έχουν λά¬ 
βει έγκριση ενωτίων και διαθέτουν ενώτια στην αγορά. 

β. από 3.000 έως 30.000 ευρώ σε όσους έχουν λάβει 
έγκριση ενωτίων και διαθέτουν στην αγορά ενώτια που 
δεν πληρούν τις ισχύουσες τεχνικές προδιαγραφές. 

γ. 30.000 ευρώ σε όσους καθ’ υποτροπή παραβαίνουν 
τις διατάξεις της παρούσας. 

Η απόφαση επιβολής του προστίμου αποστέλλεται με 
αποδεικτικό παραλαβής στον ενδιαφερόμενο με μέριμνα 
της Διεύθυνσης Κ.Α.Φ.Ε. 

2. Τα πρόστιμα του παρόντος άρθρου αποτελούν έσο¬ 
δα του Κρατικού Προϋπολογισμού και εισπράττονται 
σύμφωνα με τις διατάξεις περί εισπράξεως δημοσίων 
εσόδων. 

3. Κατά την επιμέτρηση των κυρώσεων, λαμβάνονται 
υπόψη ιδία η διάρκεια της παράβασης, το μέγεθος της 
επιχείρησης και η υπαιτιότητα του υπευθύνου. 

Άρθρο 8 
ΕΝΣΤΑΣΕΙΣ 

1. Ο ενδιαφερόμενος έχει δικαίωμα υποβολής ένστα¬ 
σης κατά της απόφασης του Γενικού Γραμματέα, σε πε¬ 
ρίπτωση απόρριψης της αίτησης χορήγησης έγκρισης, 
ανάκλησης έγκρισης ενωτίων, καθώς και επιβολής προ¬ 
στίμου, εντός προθεσμίας 15 εργάσιμων ημερών από την 
ημερομηνία παραλαβής της. 

Με την ένσταση που υποβάλλει προσκομίζει τυχόν συ¬ 
μπληρωματικά στοιχεία. 

2. Η ένσταση εξετάζεται από την πενταμελή επιτροπή 
κρίσης ενστάσεων, η οποία αφού λάβει υπόψη τα προ- 
σκομιζόμενα στην ένσταση συμπληρωματικά στοιχεία και 
διεξάγει συμπληρωματικούς ενδεχομένως ελέγχους ή 
εξετάσεις, εισηγείται στην Διεύθυνση ΚΑΦΕ, την ολική ή 
μερική αποδοχή της ένστασης ή την απόρριψη αυτής. 

3. Η Διεύθυνση ΚΑΦΕ υποβάλλει στον Γενικό Γραμμα¬ 
τέα του Υπουργείου Αγροτικής Ανάπτυξης και Τροφίμων 
τον τελικό φάκελο ο οποίος περιλαμβάνει: 

α. Την έκθεση της δμελούς επιτροπής 

β. Την ένσταση με τα συμπληρωματικά στοιχεία 

γ. Την εισήγηση της Διεύθυνση ΚΑΦΕ για ολική ή μερι¬ 
κή αποδοχή της ένστασης ή την απόρριψη αυτής. 

Η απόφαση του Γενικού Γραμματέα αποστέλλεται με 
αποδεικτικό παραλαβής στον ενδιαφερόμενο με μέριμνα 
της Διεύθυνσης Κ.Α.Φ.Ε. 

Άρθρο 9 

Τα φυσικά ή νομικά πρόσωπα που ήδη διαθέτουν ενώ¬ 
τια ζώων στην ελληνική αγορά υποχρεούνται εντός 6 μη¬ 
νών, από την ημερομηνία δημοσίευσής της παρούσας 
απόφασης στην Εφημερίδα της Κυβερνήσεως, να συμ¬ 
μορφωθούν με τις διατάξεις της παρούσας. 

Άρθρο 10 
ΕΞΟΥΣΙΟΔΟΤΗΣΗ 

Ο Υπουργός Αγροτικής Ανάπτυξης και Τροφίμων με 
απόφαση του, που δημοσιεύεται στην Εφημερίδα της Κυ¬ 
βερνήσεως, μπορεί να καθορίζει λεπτομέρειες εφαρμο¬ 
γής της παρούσας απόφασης. 

Άρθρο 11 

Η δαπάνη που προκύπτει από την εφαρμογή της πα¬ 
ρούσας απόφασης, όσον αφορά στις εργαστηριακές εξε¬ 
τάσεις των ενωτίων, βαρύνει τον αιτούντα, ή το φυσικό ή 
νομικό πρόσωπο που έχει θέσει τα προς έλεγχο ενώτια 
στην ελληνική αγορά. 

Άρθρο 12 
ΕΝΑΡΞΗ ΙΣΧΥΟΣ 

Η παρούσα απόφαση αρχίζει να ισχύει από την ημερομη¬ 
νία δημοσίευσής της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ ΑΛΕΞ. ΚΟΝΤΟΣ 

- ♦ - 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Κατσαμπέκη Γεωργία του Κωνστα¬ 
ντίνου. 

Ο ΝΟΜΑΡΧΗΣ ΜΑΓΝΗΣΙΑΣ 

Με την υπ’ αριθμ. 465/9.2.2005 απόφαση του Νομάρχη 
Μαγνησίας χορηγείται στην Κατσαμπέκη Γεωργία του 
Κωνσταντίνου, άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 

Ο Διευθυντής 
Γ. ΔΙΑΜΑΝΤΗΣ 

- ♦ - 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ηλιάκη Χριστίνα του Ιωάννη, κάτοικο 
Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 

Με την υπ’ αριθμ. 587/9.2.2005 απόφαση του Νομάρχη 
Ρεθύμνης χορηγείται στην Ηλιάκη Χριστίνα του Ιωάννη, 
άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 

ΙΩΑΝΝΗΣ Γ. ΧΑΧΑΡΙΔΑΚΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

ΣτοΦΕΚ 1600/Β/26.10.2004 με αριθμό περιεχομένου 1, 
δημοσιεύθηκε η υπ’ αριθμ. ΔΙΔΚ/Φ.37/22067/18.10.2004 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης που αφορά τη Σύσταση του Συμ¬ 
βουλίου Ηλεκτρονικής Διακυβέρνησης, διορθώνεται η 
περ. β) του άρθρου 3 της ανωτέρω απόφασης στο ορθό: 

«β) τρία (3) στελέχη του Υπουργείου Εσωτερικών, Δη¬ 
μόσιας Διοίκησης και Αποκέντρωσης (ΥΠΕΣΔΔΑ)» αντί 
της εκ παραδρομής δημοσιευμένης «β) τρία (3) στελέχη 
της Γενικής Γραμματείας Δημόσιας Διοίκησης και Ηλε¬ 
κτρονικής Διακυβέρνησης του ΥΠΕΣΔΔΑ». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ιπΙθιτιθΙ 

ΙιΗρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























